כבר חודש שבת זוגו לשעבר של איש חיי לילה מוכר מנתניה חיה בחשש לאחר שהגישה נגדו תלונות על אלימות והפרת צו הרחקה. "אני רוצה שהרשויות יגנו עלי, שהוא יקבל את מה שמגיע לו ונשים אחרות יהיו בטוחות"
בחודש שעבר הוגשו שתי תלונות במשטרה נגד איש חיי לילה מוכר מנתניה, בעליה של אחת המסעדות המצליחות בעיר, על ידי בת זוגו לשעבר.  בפעם הראשונה היא התלוננה על תקיפה ללא גרימת חבלה, על איומים ותקיפה הגורמת חבלה של ממש. בהמשך התלוננה בת הזוג לשעבר על הפרת צו הרחקה, שהוצא בהמשך לתלונתה הראשונה.
מקורבים למתלוננת מסרו לידינו תמונות של בת הזוג לשעבר, כשהיא חבולה באזור הפנים והראש כתוצאה מהתקרית המדוברת. בנוסף, הגיעו לידינו התכתבויות באפליקציית מסרים שבהן מפציר בה הגבר, "אל תשתפי אף אחד בעולם שלנו… בבקשה" ו"תעצרי את מה שכבר שיתפת". 
בהמשך, באותן התכתבויות מודה המסעדן כי זו אינה הפעם הראשונה שנהג כך וכי נקט באלימות פיזית גם כלפי שתי בנות זוג אחרות שהיה עימן בקשר, "שם הייתי צריך להבין שיש בעיה שגדלה" – כתב באחת ההודעות. בת הזוג שעבר נלחמת בימים אלו בבת המשפט להגשת כתב אישום נגדו בגין תקיפה ואיומים. "אני רוצה שהרשויות יגנו עלי, שהוא יקבל את מה שמגיע לו ונשים אחרות יהיו בטוחות".
בהתכתבויות הודה המסעדן כי נקט באלימות פיזית גם כלפי שתי בנות זוג אחרות שהיה עימן בקשר. "הייתי צריך להבין שיש בעיה שגדלה".
מתיאור הקשר בין השניים כפי שעולה ממקורביה עולה כי איש חיי הלילה נקט באלימות פיזית כלפיה, באופן שהלך והסלים. במשך כמה שבועות הפכו איומים קיצוניים מצדו לדבר שבשגרה. ההתנהלות הזו הובילה אותה לסיים את מערכת היחסים ולעזוב את הדירה שבה התגוררו השניים בנתניה. בימים אלה מתגוררת המתלוננת בעיר המרוחקת מנתניה ולדברי מקורביה היא שרויה בחוסר ודאות ובפחד.
משהבין המסעדן כי בת זוגו החליטה לסיים את הקשר ביניהם, ועוד בטרם פנתה למשטרה, ניסה לחתור תחת תפישת המציאות שלה בהודעות חוזרות ונשנות בסגנון "המחשבות שלך מטעות אותך… בבקשה אל תסמכי על עצמך", ו"כולם מנצלים אותך".
מכיוון שמדובר באיש חיי לילה ומסעדן מוכר ואהוד בנתניה,  בת זוגו לשעבר חוששת שהדבר יקל עליו לפגוע בנשים נוספות. "הוא יודע לקלוט את מי שיושב מולו, להחמיא, להיות ישיר, לא פוליטיקלי קורקט וליצור מראית עין של כנות – כל מה שמשרה אווירה של אינטימיות ארעית", היא אומרת. 
"הוא בונה אמון ואז מתחיל לנצל אותו כדי לבודד אותך משאר העולם, לנתק אותך מהשורשים שלך, מהמשפחה, החברים והחברות. ואז הוא מתחיל לפגוע – ממש עבודה מחושבת מראש. יש לו תבנית וכנראה שהוא הלך בה איתי, ולא בפעם הראשונה.
"הוא אוהב להשוויץ שהיה ועוד יהיה עם נשים רבות, מנפנף בכך שלטענתו ביכולתו להחזיר אליו בדקות ספורות כל בת זוג שאי פעם היתה לו, מתאר את עצמו כגבר לא בגיד, טוען שבחורות שהיה איתן לא מסוגלות היום להסתכל על אף אחד אחר. הוא אמר גם לי שיהיה הגבר האחרון שלי".
עו"ד בני כץ, פרקליטו של המסעדן אישר כי מרשו נחקר בשתי התלונות שהוגשו לגביו. "שני הצדדים נחקרו במשטרה וכרגע נמצאים בנתק מוחלט", הוא אמר, "מדובר כאן בתיק של אלימות במשפחה שיש בו שתי גרסאות סותרות, כמו בכל תיק בסגנון הזה. היה קשר של מספר חודשים ארוכים וכל אחד טוען לנסיבות אחרות שהובילו לפרידה. לא מדובר כאן באלימות קשה או בנסיבות חריגות.
"בינתיים אנחנו מחכים לכך שפרקליט ממונה יעבור על התיק, יעשה את הבדיקות ויגיע להכרעה. בדרך כלל אם אין מוטיבציה של הצדדים להמשיך, התיקים האלה נגמרים. אם תהיה הסכמה של הצדדים לסיים עם זה, זה יסתיים. אם לא, תצטרך להיות הכרעה בנוגע לגרסה וזה דבר קשה מאוד".
מדוברות מחוז שרון במשטרה נמסר: "איננו נוהגים להתייחס למידע אישי אודות אזרחים".


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







